બીજું, આપણે એ પણ સમજવું રહ્યુંકે આંતરિક સીસ્ટમ પરના કંટ્રોલ સાથે કઈ રીતે ચેડાં કરાયા. એક કારણ એવું અપાઈ રહ્યું છે કે પીએનબી બેંકમાં સ્વીફ્ટ સીસ્ટમ, બેન્કની કોર (મૂળભૂત) સીસ્ટમ સાથે જોડાયેલ નથી. જો આમ પણ હોય તોપણ આપણે એ સમજવું રહ્યું કે આંતરિક નિયમોનું ઉલ્લંઘન કેમ આંતરિક ઓડીટમાં અને ત્યારના ઓડીટરની પકડમાં કેમ આવી શક્યું નહિ. સરકારે આ ખામી માટે તરતજ રીઝર્વ બેંક ઓફ ઇન્ડિયાને તેના નિરીક્ષણમાં ભૂલ બદલ દોશી ઠરાવી. પરંતુ સામાન્યરીતે બેન્કની છેતરપીંડી પકડવાનું કાર્ય નિરીક્ષકનું નથી; એકવાર લાગતી વળગતી બેંક દ્વારા છેતરપીંડીની વિધિવત જાણ કરવામાં આવે તે પછીજ નિરીક્ષક પગલા લેતા હોય છે.